Source: http://lsibt.blogspot.com/2010/02/
Timestamp: 2019-10-19 04:22:23+00:00
Document Index: 41236312

Matched Legal Cases: ['articolul 2', 'articolul 3', 'articolul 4', 'articolul 4', 'articolul 8', 'articolul 8', 'articolul 8', 'articolul 1', 'articolul 1', 'articolul 1', 'articolul 1', 'articolul 1']

Liga Sindicatelor Din Invatamant Botosani: 01.02.2010 - 01.03.2010
Legea nr. 11/ 2010 - Legea bugetului de stat pe anul 2010 publicata in Monitorul Oficial nr. 60/27 ianuarie 2010
Legea nr. 12/2010 - Legea bugetului asigurarilor sociale de stat pe anul 2010 publicata in Monitorul Oficial nr. 61/27 ianuarie 2010
Cotele de contributii aplicabile la salariu pentru anul 2010:
În conformitate cu dispoziţiile:
- Legii nr. 11/2010 – Legea bugetului de stat pe anul 2010, şi
- Legii nr. 12/2010 – Legea bugetului asigurărilor sociale de stat,
cotele de contribuţii aplicabile începând cu veniturile aferente lunii ianuarie 2010, sunt:
Cotele de contribuţii pentru asigurările de sănătate:
- 5,5 % pentru cota datorată de angajat;
- 5,2 % pentru cota datorată de angajatori;
- 10,7 % pentru cota datorată de persoanele care se asigură facultativ.
Cotele de contribuţie de asigurări sociale:
- 31,3 % pentru condiţii normale de muncă, din care – 10,5 % datorată de angajaţi şi 20,8 % datorată de angajatori;
- 36,3 % pentru condiţii deosebite de muncă, din care – 10,5 % datorată de angajaţi şi 25,8 % datorată de angajatori;
- 41,3 % pentru condiţii speciale de muncă, din care – 10,5 % datorată de angajaţi şi 30,8 % datorată de angajatori.
În cota de contribuţie individuală de asigurări sociale este inclusă şi cota de 2,5 % aferentă fondurilor de pensii administrate privat, prevăzută de Legea nr. 411/2004 privind fondurile de pensii administrate privat, republicată, cu modificările şi completările ulterioare.
Cotele de contribuţii ale asigurărilor pentru şomaj:
- 0,5 % contribuţia datorată de angajatori;
- 0,5 % contribuţia individuală datorată de angajat;
- 1 % contribuţia datorată la bugetul asigurărilor pentru şomaj de către persoanele asigurate în baza contractului de asigurare pentru şomaj;
- 0,25 % contribuţia datorată de angajator la Fondul de garantare pentru plata creanţelor salariale
Publicat de Liga Sindicatelor din Invatamant Botosani la 10:47
Ministrul Muncii, Mihai Şeitan, şi cel al Finanţelor, Sebastian Vlădescu, au fost ameninţaţi, în cadrul şedinţei de Guvern din această dimineaţă, că v
Ameninţarea cu remanierea a fost avansată în PDL încă de ieri, când democrat-liberalii au tunat în şedinţa conducerii partidului împotriva ministrului Finanţelor, Sebastian Vlădescu. Tensiunea a ajuns până acolo încât, potrivit unor surse de la vârful partidului, Boc l-a ameninţat, în lipsă, că a trecut milimetric pe lângă remaniere.
Valul de nemulţumiri la adresa lui Vlădescu a crescut pe măsură ce, în timpul şedinţei Biroului Permanent, liderii PDL au început să primească, pe telefoane, sintezele de presă cu declaraţiile ministrului referitoare la impozitarea pensiilor.
Nemulţumiri şi în judeţe, şi în guvern
Primii au izbucnit liderii din teritoriu, primari şi preşedinţi de consilii judeţene, care i s-au plâns lui Boc în cor că ministrul le refuză cu seninătate fondurile pentru judeţe. „E şi o problemă de atitudine. Nici nu dă drumul banilor şi e şi aşa, puţin je m’en fiche-ist”, comenta după şedinţă unul dintre liderii PDL.
Vlădescu are critici şi între colegii de guvern. Printre cei care s-au declarat nemulţumiţi, în mai multe rânduri, de condiţiile pe care le impune pentru intrarea României în zona euro în 2014, este ministrul transporturilor, Radu Berceanu.
„Supărarea mea e de natură profesională”, a explicat Berceanu pentru EVZ, arătându-se nemulţumit de gradul de îndatorare fixat de Vlădescu, care „nu permite alte investiţii nici cu banii BEI sau BERD”.
Pe de altă parte însă, PDL-iştii susţin că problema pentru faptul că miniştri ca Sebastian Vlădescu sau Mihai Dumitru acţionează pe cont propriu, fără a ţine cont de deciziile politice, o are PDL, pentru că nu şi-a numit propriii oameni şi implicit Boc care a girat pentru ei. Ca să scape de presiunile din partid, Boc s-a declarat însă primul nemulţumit de mişcarea lui Vlădescu cu impozitarea pensiilor, anunţând chiar că a fost la un pas de a-i propune remanierea. „Eu nu cred că un ministru ar trebui să fie remaniat pentru o declaraţie”, spune însă Berceanu.
La câteva ore după şedinţa PDL, Vlădescu şi-a retras însă, pe modelul Şeitan, orice intenţie de a pune în dezbatere impozitarea pensiilor mici. „Să fie foarte clar, nu intenţionez să impozitez pensiile în acest moment. Există o impozitare a pensiilor mari şi numai aceea rămâne”, a declarat Vlădescu pentru Mediafax, aceeaşi poziţie susţinând-o ulterior şi la întâlnirea cu deputaţii PDL.
"Bâlbele" Cabinetului Boc
Declaraţiile recente privind impozitarea pensiilor sau tăierea alocaţiilor de stat pentru copii, făcute de miniştrii lui Boc şi dezminţite de premier, au fost precedate de afirmaţiile ministrului Sănătăţii. Acesta a anunţat că va institui o taxă suplimentară pe alimentele de tip fast-food, precum şi pe produsele de patiserie.
Publicat de Liga Sindicatelor din Invatamant Botosani la 10:43
Biroul Operativ al Federației Sindicatelor Libere din Învățământ a analizat consecințele generate de prevederile actelor normative care vizează sistemul de învățământ elaborate de Guvernul Boc în ultima perioadă și a constatat următoarele :
1. Aplicarea OUG nr. 114 / 2009 privind unele măsuri financiar – bugetare, se face haotic și pompieristic, existând situații în care unele inspectorate școlare fac abuzuri care vor afecta atât elevii cât și salariații din învățământ.
2. Fondurile destinate cheltuielilor de personal pentru anul 2010 stabilite pe baza standardelor de cost pe elev / preșcolar sunt insuficiente, deoarece formula de calcul pe baza căreia sau stabilit aceste costuri nu ține cont de realitățile din țara noastră.
3. Veniturile salariale în luna ianuarie 2010 pentru majoritatea angajaților din învățământ au scăzut, aceasta fiind consecința prevederilor Legii nr. 330 / 2009 privind salarizarea unitară și a OUG nr. 1 / 2010 privind unele măsuri de reîncadrare în funții a unor categorii de personal din sectorul bugetar și stabilirea salariilor acestora.
4. Creșterea vârstei de pensionare propusă de Guvernul României în Legea pensiilor este o măsură aberantă și profund inumană, având în vedere speranța de viață în România.
De asemenea, Biroul Operativ al F.S.L.I. a constatat că reprezentanții din conducerea M.E.C.T.S. manifestă o totală lipsă de transparență în ceea ce privește elaborarea unui nou Proiect privind Legea Educației Naționale și Statutul personalului didactic.
Totodată, Biroul Operativ al F.S.L.I consideră că Notele M.E.C.T.S. 115 / 2010 și 08/72/2010 înaintate unităților de învățământ prin care se indică modul în care trebuie aplicate sentințele judecătorești definitive și executorii referitoare la Legea nr. 221 / 2008, sunt grave abuzuri săvârșite de funcționari ai acestui minister, care își permit să semnează astfel de hârtii fără acoperire legală.
În aceste condiții, Biroul Operativ al F.S.L.I. a luat decizia ca, în timpul cel mai scurt, să fie convocat Colegiul Național al Liderilor pentru a stabili și anunța calendarul acțiunilor de protest care urmează a fi declanșate începând din luna martie a.c.
Prof. Aurel CORNEA
București, 18.II.2010
Publicat de Liga Sindicatelor din Invatamant Botosani la 08:27
Contestatie directori, privind neaplicarea LEGII 221/2008
Doamnă / Domnule Director,
Subscrisa, Liga Sindicatelor din Invatamant Botosani, prin profesor Liviu Axinte – presedinte, în numele şi ca reprezentant legal al membrilor de sindicat indicaţi în sentinţa civila nr. __________________ a Tribunalului Botosani, contestam prin prezenta neaplicarea Legii 221/2008 privind majorarea salariilor personalului didactic de la data de 1 octombrie 2008, cu toate ca exista o Hotarare judecatorească definitivă, executorie, şi irevocabilă, care trebuia pusă in aplicare conform prevederilor legale în vigoare.
De asemeni, contestăm modalitatea de stabilire a salariilor de bază individuale, a sporurilor, a premiilor, şi altor drepturi care se acordă potrivit Legii 330/2009.
Fiecare membru de sindicat a luat act de incadrarea lor incepand cu ianuarie 2010 şi au constatat că, la luarea in calcul a referinţei salariului din decembrie 2009, nu s-a ţinut cont de prevederile Legii 221/2008 şi a deciziilor Curţii Constituşionale, general obligatorii, menţionate în acţiunile în instanţă iniţiate de către Liga Sindicatelor de Învăţământ Botoşani - în care am primit soluţii favorabile.
Apreciem că salariul corect din decembrie 2009 era cel prevăzut de Legea 221/2008 şi, ca urmare, în conformitate cu prevederile art. 30, alin. 5 din Legea nr. 330/2009, salariu lunar din anuil 2010 nu poate fi mai mic decât salariul prevăzut în Legea 221/2008.
Menţionăm că termenul de soluţionare a contestaţiilor este de 10 zile de la data depunerii acestora, conform prevederilor art 34, alin. 3 din Legea nr. 330/2009.
Răspunsul de soluţionare a contestaţiilor, primit in acest interval, il vom aduce la cunoştinţa membrilor de sindicat care au solicitat reprezentarea intereselor salariale în acestă speţă.
Solicităm să se intre în legalitate, întemeindu-ne prezenta contestaţie în conformitate cu art. 34 din Legea nr 330/2009, în ceea ce priveste încadrarea salarială.
Vă mulţumim şi vă rugăm să ne formulaţi un răspuns oficial!
Publicat de Liga Sindicatelor din Invatamant Botosani la 05:31
Propunerile AGIRo privind încadrarea profesorilor pentru învăţământ preşcolar/primar
Proiectul Ordinului de Ministru ,,privind aprobarea specializărilor de nivel universitar care conferă dreptul absolvenţilor liceelor pedagogice de a ocupa funcţiile didactice de profesor în învăţământul preşcolar şi profesor în învăţământul primar” perpetuează unele discriminări demne de teatrul absurdului între cadrele didactice din ciclul primar şi preşcolar.
În şcoli se face vorbire de apelul la instanţă, la sesizarea consiliului naţional pentru combaterea discriminării, de refuzul de a intra la clasă, de adunări în faţa sediului MECTS.
Proiectul de ordin de ministru nu prevede că salarizarea profesorilor în învăţământul primar şi preşcolar se face la nivelul salarizării profesor S deşi legea 387/2009 şi art 38 din legea 330/2009 prevăd acest lucru. O asemenea precizare în ordinul de ministru ar face ca directorii să aplice corect legislaţia în vigoare. Pentru mulţi directori nu este suficient ca această precizare să fie făcută doar la conferinţa de presă a MECTS. Trebuie introdusă explicit în ordinul de ministru.
Forma postată pe site-ul MECTS a proiectului de ordin de ministru, exclude de la dreptul de a fi încadrate ca profesor în învăţământul primar/preşcolar cadre didactice care au absolvit unele specializări în învăţământul superior. Anexele gen ,,liste negre” ale proiectului în cauză socotesc în mod arbitrar ca nefiind specializări care dau dreptul la carieră didactică unele specializări care de fapt se regăsesc în ,,Centralizatorul privind disciplinele de învăţământ, domeniile şi specializările, precum şi probele de concurs, valabile pentru încadrarea personalului didactic din învăţământul preuniversitar 2010, aprobat prin ordinul de ministru nr. 6052/ 14 12 2009”. În acest centralizator sunt cuprinse toate specializările care în România dau dreptul la carieră didactică în învăţământul preuniversitar. Dacă forma finală a ordinului de ministru va menţine aceste anexe se instituie o condamnabilă discriminare şi actul ar fi atacabil în justiţie.
Proiectul de ordin de ministru nu este în acord cu legea 387/ 2009 şi art 3, 6, 11, 13 31, 32 şi 38 din legea 330/ 2009 ca să nu mai vorbim că ignoră punctul 4.5 din Strategia „Educaţie şi Cercetare pentru Societatea Cunoaşterii”.
Proiectul de ordin de ministru ignoră disciplinele din învăţământul preuniversitar: educaţie antreprenorială, economie, economie aplicată, economia întreprinderii, educaţie economică, educaţie europeană.
Anexele 1, 2, 3 din proiectul de ordin elimină unele specializări din profilul pedagogic cu toate că ele permit sa fii profesor ignorând O.M.6052/ 14 dec 2009 care prevede că acestea trebuie avute la bază de către profesorii de educaţie civică, cultură civică etc.
Proiectul de ordin de ministru ignoră că la ciclul primar se predă educaţie civică şi în clasa a III-a şi în clasa a IV-a, iar ministerul educaţiei prin Domnull Ministru Hărdău recomanda în ORDINUL nr. 5208/25.09.2006 privind aprobarea programelor şcolare pentru disciplinele opţionale Drepturile omului şi Educaţie europeană. Opţionalul Consiliere si orientare aprobat de Dl Ministrului Hărdău prin ordinul Nr. 5286 / 09.10.2006
Proiectul de O.M. ignoră că la educaţie civică este organizată singura olimpiadă naţională pentru ciclul primar.
Proiectul de O.M. ignoră Recomandarea Comitetului de Miniştri al Consiliului Europei făcută ţărilor membre cu privire la educaţia pentru cetăţenie democratică (16 octombrie 2002) şi Declaratia Conferinţei permanente a Miniştrilor Europeni ai Educaţiei (Atena, 10-12 noiembrie 2003).
Proiectul ignoră existenţa la ciclul primar a opţionalului ,,Educaţia economică,, introdus de domnul Ministru Hărdău. Dacă prezentul ordin rămâne în actuala formă, înseamnă că peste noapte, în România gândirea economică nu mai trebuie dezvoltată.
Proiectul ignoră că în programele şcolare la clasele I-IV la istorie, educaţie civică, geografie s-au introdus capitole consistente (III-,,Comunitatea internationala,,; IV ,,Societate si stat ,Organizarea statala a societatii. Instituţii democratice ale statului român, Naţiunea. Comunitatea internaţională; iar în programa de Istorie aprobată in mandatul Hărdău apare textual ,,realţii internaţionale,,. Să nu mai pomenim de ORDINUL Domnului Ministru Hărdău nr. 5208/25.09.2006 privind aprobarea programelor şcolare pentru disciplina opţională Educaţie europeană (curriculum la decizia şcolii pentru învăţământul primar)
Prin anexele sale proiectul exclude specializarea relaţii internaţionale şi studii europene ignorând şi recomandările cuprinse în Comunicatul final “Coeziune socială si calitate –o provocare pentru educaţie”, adoptat de a patra Conferinţă a Miniştrilor Europeni ai Educaţiei (Bucureşti, 18 – 20 iunie 2000).
Trecerea pe lista neagră a specializării ,,comunicare şi relaţii publice,, este inexplicabilă când există o întreagă arie curiculară cu aproape acelaşi nume, iar un dascăl fără abilităţi în comunicare este ca o pasăre fără aripi.
Trecerea pe lista neagră a specializării asistenţă socială vine în contradicţie cu clamatele preocupări pentru elevii cu cerinţe speciale şi integrarea elevilor din comunităţi defavorizate.
Propunerea noastră este să se renunţe la anexele 1, 2, 3.
De 20 ani sintagma ,,liceu pedagogic,, a fost interpretată ca însemnând de fapt şi alte şcoli care au pregătit în timp învăţători şi educatoare (institut pedagogic, şcoală pedagogică postliceală, colegiu pedagogic etc) chiar dacă textul unor acte legislative prevedeau expres sau nu ,,liceu pedagogic sau şcoli echivalente”.
Există în proiectul de O.M. încă o prevedere cel puţin hilară. Absolvenţii colegiilor universitare pedagogice sunt dezavantajaţi faţă de absolvenţii liceelor pedagogice!!!! Ar fi comic şi strigător la cer. Aceştia, chiar fără să fi urmat alte specializari ar trebui încadraţi ca profesori fiindcă studiile lor sunt ,,UNIVERSITARE” şi cu atât mai îndreptăţiţi sunt dacă după colegiu au mai urmat şi o altă specializare.
Absolventii şcolilor postliceale pedagogice sau ai institutelor pedagogice trebuie sa fie asimilaţi CEL PUŢIN celor cu liceu pedagogic fiindcă aceştia au după liceu studii pedagogice.
Trebuie neapărat să se introducă în ordinul de ministru sintagma ,,absolvenţii cu diplomă ai colegiului universitar pedagogic, ai liceului pedagogic sau ai unor şcoli echivalente liceului pedagogic”, formulă deja consacrată.
Ordinul de ministru trebuie urgent semnat dar într-o formă care să aducă necesarele precizări privind salarizarea şi care să nu instituie discriminări absurde între cadrele didactice.
Material transmis de Asociaţia Generală a Invăţătorilor din România
Publicat de Liga Sindicatelor din Invatamant Botosani la 05:30
Sedinta CDS,marți, 9 februarie 2010, la ora 10, la sediul M.E.C.T.S, sala de consiliu
1) Proiectul Ordinului privind aprobarea specializărilor de nivel universitar care conferă dreptul absolvenţilor liceelor pedagogice de a ocupa funcţiile didactice de profesor în învăţământul preşcolar şi profesor în învăţământul primar;
2) Proiectul Ordinului pentru aprobarea anexelor 1/21 ale Centralizatorului privind disciplinele de învățământ, domeniile și specializările, precum și probele de concurs, valabile pentru încadrarea personalului didactic din învățământul preuniversitar 2010, cuprinzând disciplinele/modulele corespunzătoare profilului posturilor/catedrelor din aria curriculară tehnologii – discipline tehnologice;
3) Proiectul Regulamentului de organizare și funcționare a subcomisiei de Dialog Social din domeniul cercetării științifice;
4) Proiectul Ordinului cu privire la aprobarea planurilor de învăţământ pentru cultura de specialitate, pregătire practică săptămânală şi pregătire practică comasată pentru clasele a IX-a şi a X-a ciclul inferior al învăţământului liceal, filiera tehnologică, formele de învăţământ zi şi seral
In stilul caracteristic MECTS prezinta pe pagina de net alta ordine de zi:
1. Analiza revendicărilor transmise de către federaţiile sindicatelor din învăţământ
2. Discuţii referitoare la Legea 387/2009 privind aprobarea Ordonanţei de urgenţă a Guvernului nr. 40/2009 pentru modificarea şi completarea Legii învăţământului nr. 84/1995 şi a Legii nr. 128/1997 privind Statutul personalului didactic;
3. Proiectul Ordinului privind aprobarea specializărilor de nivel universitar care conferă dreptul absolvenţilor liceelor pedagogice de a ocupa funcţiile didactice de profesor în învăţământul preşcolar şi profesor în învăţământul primar;
4. Proiectul Ordinului pentru aprobarea anexelor Centralizatorului privind disciplinele de învăţământ, domeniile şi specializările, precum şi probele de concurs, valabile pentru încadrarea personalului didactic din învăţământul preuniversitar 2010, cuprinzând disciplinele/modulele corespunzătoare profilului posturilor/catedrelor din aria curriculară tehnologii – discipline tehnologice;
5. Constituirea Subcomisiei de Dialog Social din domeniul cercetării ştiinţifice;
6. Proiectul Regulamentului de organizare şi funcţionare a subcomisiei;
GREU COMUNICA INTRE ELE DEPARTAMENTELE MECTS .
Sau e o noua metoda de munca implementata de noul ministru...
Raspunsul sper sa il aflam maine
Publicat de Liga Sindicatelor din Invatamant Botosani la 11:14
H.G. nr. 37/2010 pentru modificarea şi completarea H.G. nr. 161/2006 privind întocmirea şi completarea registrului general de evidenţă a salariaţilor
Hotărârea Guvernului nr. 161/2006 privind întocmirea şi completarea registrului general de evidenţă a salariaţilor, publicată în Monitorul Oficial al României, Partea I, nr. 172 din 22 februarie 2006, cu modificările ulterioare, se modifică şi se completează după cum urmează:
1.La articolul 2, alineatul (4) se modifică şi va avea următorul cuprins:
"(4) Nu au obligaţia de a înfiinţa registru misiunile diplomatice din România, respectiv ambasadele, reprezentanţele, consulatele generale şi consulatele oficiale."
2.La articolul 3, după alineatul (2) se introduc două noi alineate, alineatele (21) şi (22), cu următorul cuprins:
"(21) La angajarea fiecărui salariat, elementele prevăzute la alin. (2) lit. a)-d) se înregistrează în registru cel târziu în ziua lucrătoare anterioară începerii activităţii de către salariatul în cauză.
(22) Elementele prevăzute la alin. (2) lit. e) se înregistrează în registru la data încetării contractului individual de muncă."
3.La articolul 4, alineatul (1) se modifică şi va avea următorul cuprins:
(1) Angajatorii au obligaţia de a transmite registrul în formă electronică la inspectoratul teritorial de muncă în a cărui rază teritorială îşi au sediul sau domiciliul, după caz, cel târziu în ziua lucrătoare anterioară începerii activităţii de către primul salariat."
4.La articolul 4, după alineatul (4) se introduce un nou alineat, alineatul (5), cu următorul cuprins:
"(5) În cazurile menţionate la art. 3 alin. (21) şi (22), registrul se transmite la inspectoratul teritorial de muncă în a cărui rază teritorială îşi are sediul sau domiciliul angajatorul cel târziu în ziua lucrătoare anterioară începerii activităţii de către salariat, respectiv la data încetării contractului individual de muncă al acestuia."
5.La articolul 8 alineatul (1), după litera c) se introduc două noi litere, literele d) şi e), cu următorul cuprins:
"d) neînregistrarea contractelor individuale de muncă în registru anterior începerii activităţii;
e) completarea registrului cu date eronate."
6.La articolul 8, alineatul (2) se modifică şi va avea următorul cuprins:
"(2) Contravenţiile prevăzute la alin. (1) se sancţionează după cum urmează:
a) cele prevăzute la lit. a)-c), cu amendă de la 2.000 lei la 5.000 lei;
b) cea prevăzută la lit. d), cu amendă de 1.500 lei pentru fiecare contract individual de muncă neînregistrat, fără ca valoarea cumulată a amenzii, determinată de numărul efectiv de astfel de contracte, să depăşească cuantumul de 20.000 lei;
c) cea prevăzută la lit. e), cu amendă de la 3.500 lei la 5.000 lei."
7.La articolul 8, alineatul (4) se abrogă.
Dispoziţiile referitoare la stabilirea şi sancţionarea contravenţiilor intră în vigoare la 10 zile de la data publicării prezentei hotărâri.
Hotărârea Guvernului nr. 161/2006 privind întocmirea şi completarea registrului general de evidenţă a salariaţilor, cu modificările ulterioare, precum şi cu modificările şi completările aduse prin prezenta hotărâre, se va republica în Monitorul Oficial al României, Partea I, dându-se textelor o nouă numerotare.
Publicat în Monitorul Oficial cu numărul 45 din data de 20 ianuarie 2010
TEXTUL ACTUALIZAT AL H.G. nr. 161/2006 privind întocmirea si completarea registrului general de evidenta a salariatilor (cuprinde modificările de mai sus)
Prezenta hotarâre stabileste metodologia de întocmire si completare a registrului general de evidenta a salariatilor, înregistrarile care se efectueaza, precum si orice alte elemente în legatura cu acesta.
(1)Încadrarea în munca a unei persoane se realizeaza, potrivit prevederilor Legii nr. 53/2003 - Codul muncii, cu modificarile si completarile ulterioare, numai prin încheierea unui contract individual de munca, în temeiul caruia persoana fizica, în calitate de salariat, se obliga sa presteze munca pentru si sub autoritatea unui angajator, persoana fizica sau juridica, în schimbul unei remuneratii denumite salariu.
(2)Fiecare angajator are obligatia de a înfiinta un registru general de evidenta a salariatilor, denumit în continuare registru, si de a-l prezenta inspectorilor de munca, la solicitarea acestora.
(3)Angajatorii care au înfiintat sucursale, agentii, reprezentante sau alte asemenea unitati fara personalitate juridica, carora le-au delegat competenta încadrarii personalului prin încheierea de contracte individuale de munca, pot delega acestora si competenta înfiintarii registrului.
(4)Nu au obligatia de a înfiinta registru misiunile diplomatice, oficiile consulare straine cu sediul în România, precum si reprezentantele din România ale persoanelor juridice straine pentru perioadele în care contractele individuale de munca încheiate cu cetatenii români se înregistreaza la inspectoratul teritorial de munca.
(4)Nu au obligatia de a înfiinta registru misiunile diplomatice din România, respectiv ambasadele, reprezentantele, consulatele generale si consulatele oficiale.
(1)Registrul se întocmeste în forma electronica.
(2)Registrul se completeaza în ordinea angajarii si cuprinde urmatoarele elemente:
a)elementele de identificare a tuturor salariatilor: numele, prenumele, codul numeric personal (CNP);
b)data angajarii;
c)functia/ocupatia conform specificatiei Clasificarii Ocupatiilor din România (COR) sau altor acte normative;
d)tipul contractului individual de munca;
e)data si temeiul încetarii contractului individual de munca.
(21)La angajarea fiecarui salariat, elementele prevazute la alin. (2) lit. a)-d) se înregistreaza în registru cel târziu în ziua lucratoare anterioara începerii activitatii de catre salariatul în cauza.
(22)Elementele prevazute la alin. (2) lit. e) se înregistreaza în registru la data încetarii contractului individual de munca.
(3)Registrul se transmite la inspectoratul teritorial de munca în format electronic, prin utilizarea uneia dintre urmatoarele modalitati:
a)prin completarea on-line a bazei de date existente pe portalul Inspectiei Muncii;
b)prin e-mail, pe baza de semnatura electronica;
c)prin depunerea la sediul inspectoratului teritorial de munca în format electronic, însotit de o adresa de înaintare semnata de angajator.
(4)Evidenta registrelor, respectiv a datelor cuprinse în acestea, transmise de angajatori la inspectoratul teritorial de munca, se tine într-o baza de date organizata la nivelul Inspectiei Muncii.
(5)Procedura privind transmiterea registrului în format electronic se stabileste prin ordin al ministrului muncii, solidaritatii sociale si familiei, dupa adoptarea solutiei tehnice a registrului în format electronic si în functie de aceasta.
(1)Angajatorii au obligatia de a transmite registrul în forma electronica la inspectoratul teritorial de munca în a carui raza teritoriala îsi au sediul sau domiciliul, dupa caz, în termen de 20 de zile de la data angajarii primului salariat.
(1)Angajatorii au obligatia de a transmite registrul în forma electronica la inspectoratul teritorial de munca în a carui raza teritoriala îsi au sediul sau domiciliul, dupa caz, cel târziu în ziua lucratoare anterioara începerii activitatii de catre primul salariat.
(2)Angajatorii care la data intrarii în vigoare a prezentei hotarâri au încadrat personal cu contract individual de munca sunt obligati sa transmita inspectoratului teritorial de munca în a carui raza teritoriala îsi au sediul sau domiciliul, dupa caz, registrul în forma electronica, în termen de 30 de zile de la data intrarii în vigoare a prezentei hotarâri.
(2)Angajatorii care la data intrarii în vigoare a prezentei hotarâri au încadrat personal cu contract individual de munca sunt obligati sa transmita inspectoratului teritorial de munca în a carui raza teritoriala îsi au sediul sau domiciliul, dupa caz, registrul în forma electronica, în termen de 90 de zile de la data intrarii în vigoare a prezentei hotarâri.
(3)Dupa îndeplinirea obligatiei prevazute la alin. (1) si (2), angajatorii vor transmite registrul la inspectoratul teritorial de munca în a carui raza teritoriala îsi au sediul sau domiciliul, numai în cazul în care intervin modificari ale elementelor prevazute la art. 3 alin. (2).
(4)Registrul se transmite la inspectoratul teritorial de munca în a carui raza teritoriala îsi are sediul sau domiciliul angajatorul, în cazurile mentionate la alin. (3), în termen de 5 zile de la data la care au intervenit modificari ale elementelor prevazute la art. 3 alin. (2).
(5)În cazurile mentionate la art. 3 alin. (21) si (22), registrul se transmite la inspectoratul teritorial de munca în a carui raza teritoriala îsi are sediul sau domiciliul angajatorul cel târziu în ziua lucratoare anterioara începerii activitatii de catre salariat, respectiv la data încetarii contractului individual de munca al acestuia.
Unitatile fara personalitate juridica ce au competenta înfiintarii registrului au obligatia de a transmite registrul, în termenele prevazute la art. 4, la inspectoratul teritorial de munca în a carui raza teritoriala îsi desfasoara activitatea, cu îndeplinirea obligatiilor prevazute de prezenta hotarâre.
Registrul se pastreaza în forma electronica la sediul angajatorului si, dupa caz, la sediul sucursalei, agentiei, reprezentantei sau al altor asemenea unitati fara personalitate juridica.
(1)Angajatorul are obligatia de a întocmi un dosar personal pentru fiecare dintre salariati si de a-l prezenta inspectorilor de munca, la solicitarea acestora.
(2)Dosarul personal al salariatului cuprinde cel putin: actele necesare angajarii, contractul individual de munca, actele aditionale si celelalte acte referitoare la modificarea, suspendarea si încetarea contractelor individuale de munca, precum si orice alte documente care certifica legalitatea si corectitudinea completarii în registru.
(3)La solicitarea scrisa a salariatului, angajatorul este obligat sa îi elibereze copii, certificate de reprezentantul legal al acestuia sau de persoana împuternicita de angajator pentru conformitate cu originalul, ale documentelor existente în dosarul personal, ale paginii/paginilor din registrul electronic, care cuprinde/cuprind înscrierile referitoare la persoana sa si/sau un document care sa ateste activitatea desfasurata de acesta, vechimea în munca, în meserie si în specialitate, astfel cum rezulta din registrul general de evidenta si din dosarul personal.
(4)Registrul electronic si dosarele personale ale fiecarui salariat se vor pastra în conditii care sa asigure securitatea datelor, precum si pastrarea lor îndelungata si corespunzatoare.
(1)Constituie contraventii urmatoarele fapte savârsite de angajatori, persoane fizice sau juridice:
a)neînfiintarea registrului si/sau netransmiterea acestuia în forma electronica la inspectoratul teritorial de munca în termenele si forma prevazute de prezenta hotarâre;
b)refuzul de a pune la dispozitie inspectorului de munca registrul în forma electronica, precum si dosarul personal al salariatilor;
c)necompletarea registrului în conformitate cu prevederile prezentei hotarâri.
d)neînregistrarea contractelor individuale de munca în registru anterior începerii activitatii;
e)completarea registrului cu date eronate.
(2)Contraventiile prevazute la alin. (1) se sanctioneaza dupa cum urmeaza:
a)cele prevazute la lit. a)-c), cu amenda de la 2.000 lei la 5.000 lei;
b)cea prevazuta la lit. d), cu amenda de 1.500 lei pentru fiecare contract individual de munca neînregistrat, fara ca valoarea cumulata a amenzii, determinata de numarul efectiv de astfel de contracte, sa depaseasca cuantumul de 20.000 lei;
c)cea prevazuta la lit. e), cu amenda de la 3.500 lei la 5.000 lei.
(3)Constatarea contraventiilor si aplicarea sanctiunilor se fac de catre inspectorii de munca.
(4)Contravenientul poate achita pe loc sau în termen de cel mult 48 de ore de la data încheierii procesului-verbal ori, dupa caz, de la data comunicarii acestuia jumatate din minimul amenzii prevazute la alin. (2), inspectorul de munca facând mentiune despre aceasta posibilitate în procesul-verbal.
Prevederile art. 8 se completeaza cu dispozitiile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare.
(1)Inspectia Muncii adopta solutia tehnica privind registrul în forma electronica si aplicatia informatica pentru completarea si transmiterea registrului de catre angajatori.
(2)Aplicatia informatica este distribuita angajatorilor care au obligatia de a înfiinta registrul.
Registrele înfiintate si înregistrate în conformitate cu prevederile Hotarârii Guvernului nr. 247/2003 privind întocmirea si completarea registrului general de evidenta a salariatilor, cu modificarile si completarile ulterioare, se pastreaza si se arhiveaza de catre angajatori.
(1)Prezenta hotarâre intra în vigoare la data de 31 decembrie 2006.
(2)Pe data intrarii în vigoare a prezentei hotarâri se abroga Hotarârea Guvernului nr. 247/2003 privind întocmirea si completarea registrului general de evidenta a salariatilor, publicata în Monitorul Oficial al României, Partea I, nr. 164 din 14 martie 2003, cu modificarile si completarile ulterioare.
Publicat în Monitorul Oficial cu numarul 172 din data de 22 februarie 2006
Publicat de Liga Sindicatelor din Invatamant Botosani la 11:09
Publicat de Liga Sindicatelor din Invatamant Botosani la 04:10
Publicat de Liga Sindicatelor din Invatamant Botosani la 03:08
Exerciţiu de logică despre O.U.G. 1/2010 şi O.U.G. 41/2009
Ceva nu-i în regulă sau mi se pare mie?
Art. 5(6) din Ordonanţa de urgenţă nr. 1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar prevede că reîncadrarea personalului didactic din învăţământ la data de 1 ianuarie 2010 se face luând în calcul salariile de bază la data de 31 decembrie 2009, stabilite în conformitate cu prevederile Ordonanţei de urgenţă a Guvernului nr. 41/2009 privind unele măsuri în domeniul salarizării personalului din sectorul bugetar pentru perioada mai-decembrie 2009, aprobată prin Legea nr. 300/2009.
Ordonanţa de urgenţă a Guvernului nr. 41/2009 stabileşte, la rândul său, că:
Ordonanţa Guvernului nr. 15/2008 privind creşterile salariale ce se vor acorda în anul 2008 şi în anul 2009 personalului din învaţământ, publicată în Monitorul Oficial al României, Partea I, nr. 82 din 1 februarie 2008, aprobata cu modificari prin Legea nr. 221/2008, cu modificarile si completarile ulterioare, se modifică dupa cum urmează:
1.La articolul 1 indice 1 alineatul (1), litera a) indice 1 va avea urmatorul cuprins:
"a indice 1) pentru perioada 1 mai - 31 decembrie 2009, coeficientii de multiplicare si valorile coeficientului de multiplicare 1,000 sunt prevazuti pentru toate functiile didactice si didactice auxiliare în anexele nr. 1.1a, 1.2a, 2a si 3a;"
Numai că articolul 1 indice 1 a fost introdus în Ordonanţa Guvernului nr. 15/2008 prin Ordonanţa de Urgenţă nr. 151/2008 care, în art. I, dispune:
3. După articolul 1 se introduce un nou articol, articolul 1 indice 1, cu următorul cuprins: "Art. 1 indice 1 (1) În cursul anului 2009 salariile de bază ale personalului didactic din învăţământ, stabilite potrivit anexelor nr. 1.1, 1.2, 2 şi 3, se majorează după cum urmează: (...).
Poate că totul ar putea părea că este în regulă dacă, între timp, Ordonanţa de Urgenţă nr. 151/2008 nu ar fi fost declarată neconstituţională în ceea ce priveşte tocmai art. I punctul 3, adică exact punctul prin care se introduce articolul 1 indice 1.
Astfel, Curtea Constituţională, prin Decizia nr. 842/2009, constată că dispoziţiile art. I pct. 2 şi 3 din Ordonanţa de urgenţă a Guvernului nr. 151/2008 pentru modificarea şi completarea Ordonanţei Guvernului nr. 15/2008 privind creşterile salariale ce se vor acorda în anul 2008 personalului din învăţământ sunt neconstituţionale.
În aceste condiţii, înseamnă că Ordonanţa de urgenţă a Guvernului nr. 41/2009 ( la care face trimite noua Ordonanţă de urgenţă nr. 1/2010), se referă, la rândul său, la un articol (1 indice 1) care nu mai există, tocmai pentru că, repet, reglementarea care l-a introdus (O.U.G. nr. 151/2008) nu mai există, fiind declarată neconstituţională.
E un exerciţiu de logică. Aştept să fiu contrazis, poate îmi scapă mie ceva !
Publicat de Liga Sindicatelor din Invatamant Botosani la 11:43
Publicat de Liga Sindicatelor din Invatamant Botosani la 11:38
Publicat de Liga Sindicatelor din Invatamant Botosani la 11:34
„Federaţia Sindicatelor Libere din Învăţământ îşi exprimă nemulţumirea faţă de răspunsul primit de la Avocatul Poporului la petiţia prin care am solicitat să sesizeze Curtea Constituţională a României cu privire la neconstituţionalitatea prevederilor O.U.G. 114/2009 conform cărora, începând cu data de 1 septmbrie 2010 se reduc 15000 de posturi în învăţământ. Suntem surprinşi de acest răspuns având în vedere că elaborarea acestei ordonanţe s-a făcut cu încălcarea normelor procedurale legale referitoare la obligativitatea consultării partenerilor de dialog social atunci când se emit astfel de acte normative” a declarat preşedintele F.S.L.I, Aurel CORNEA.
În răspunsul său, Avocatul Poporului apreciază că nu există temeiuri care să justifice sesizarea C.C.R. pe această speţă şi că acestă problemă poate fi rezolvată de către Parlamentul României, în momentul în care O.U.G. 114/2009 va fi pusă în dezbaterea acestuia.
Bucureşti, DEPARTAMENTUL COMUNICARE
Publicat de Liga Sindicatelor din Invatamant Botosani la 11:29
Ministrul Muncii, Mihai Şeitan, şi cel al Finanţel...
Contestatie directori, privind neaplicarea LEGII 2...
Sedinta CDS,marți, 9 februarie 2010, la ora 10, la...